b'\n_START_ARTICLE_\nMiha Je\xc5\xa1e\n_START_SECTION_\n\xc5\xbdivljenje in delo\n_START_PARAGRAPH_\nRodil se je v \xc5\xa0kofji Loki, kjer je obiskoval osnovno \xc5\xa1olo, gimnazijo in glasbeno \xc5\xa1olo. V Ljubljani je s \xc5\xa1olanjem nadaljeval na Ekonomski fakulteti, kasneje se je vpisal \xc5\xa1e na podiplomski magistrski \xc5\xa1tudij managementa, ki ga je zaklju\xc4\x8dil leta 1998 z magistrskim delom Vpliv in vloga vodstev podjetij v poslovanju v slovenskih predilnicah in tkalnicah._NEWLINE_Ve\xc4\x8d let je bil zaposlen v Slovenijalesu v Ljubljani in Moskvi. Zadnjih dvajset let vodi Gorenjsko predilnico, zadnjih deset let pa tudi podjetje za zaposlovanje invalidov Lokateks. _NEWLINE_V \xc5\xa1tudentskih letih je bil dejaven v Klubu \xc5\xa1kofjelo\xc5\xa1kih \xc5\xa1tudentov, pri \xc5\xa1kofjelo\xc5\xa1kih tabornikih - Rod Svobodnega Kamnitnika in na Lo\xc5\xa1kem odru. Sodeloval je v osnovno\xc5\xa1olskem in gimnazijskem pevskem zboru ter v KPZ Loka. Sedaj je \xc4\x8dlan vokalne skupine Patina. Ve\xc4\x8d kot dvajset let je predsednik Sklada Staneta Severja, sodeluje tudi v Turististi\xc4\x8dnem dru\xc5\xa1tvu, dru\xc5\xa1tvu Gaudeamus in Muzejskem dru\xc5\xa1tvu.V \xc5\xa0kofjo Loko spada tudi naselje Zminec=)._NEWLINE_Leta 2010 je kandidiral na lokalnih volitvah za \xc5\xbeupana in bil izvoljen. V drugem krogu je prejel malo manj kot 58% glasov in tako na polo\xc5\xbeaju nasledil Igorja Drakslerja.'